**Fotófal**

**Bojtok készítése**

Alapanyag:

1 mm-es fehérített kenderfonal

16x300 cm

4x200 cm

Elkészítése:

14 db 300 cm-es szálat hurkoljunk fel az 50 cm-es fa rúdra úgy, hogy két szál szorosan egymás mellett legyen. Kezdjük két szállal a rúd közepén, és aztán balra és jobbra is 5-5 centiméterenként hurkoljuk fel a szálakat.

A két, szorosan egymás mellé hurkolt fonalakkal csomózzunk egy sor lapos csomót. Ez azért kell, hogy a fonalak ne másszanak el. A sorokat 5 centiméterenként fogjuk készíteni, folyamatosan szűkítve. Tehát a laposcsomó sor után 5 cm-el lejjebb kezdjük el az első laposcsomót a 3., 4., 5. és a 6. szállal. Így haladunk tovább a sorban, a végén 2 szál maradni fog. 5 cm-el lejjebb jön a következő sor, ahol megint szűkítünk, tehát 2 szálat megint hagyunk lógva. Így haladunk addig, amíg az utolsó 6. sornál csak egy kettős laposcsomó-oszlopot készítünk.

A farúd szélein lévő fonalak mellé felhurkolunk balra és jobbra is 1-1 db 300 cm-es szálat. Bal és jobb oldalon a szélső 4-4 szállal csavart csomóoszlopot fogunk készíteni, kb. 20 cm-eset. Készítünk még két ilyet bal és jobb oldalra, ehhez szükségünk van a 4 db 200 cm-es szálra, és ezeket rövidebbre, 10 cm-esre készítjük.

A dekorációnk alját levágjuk: a farúd tetejétől 65-70 cm-t lemérünk és egyenesre vágjuk. A lehulló radabokat ne dobjuk ki, ugyanis felhasználjuk: bojtokat fogunk készíteni a 4 csavart csomóoszlop végére. A levágott darabokat szétosztjuk 4 részre, hog a 4 bojtunkhoz egységesen legyenek. Az első adagot hozzáfogjuk a csavart csomóoszlop végéhez és egy szállal wrap kötéssel összefogjuk azokat. Ezt megismételjük a többi 3 bojtnál is.